Bajoriškė (upė)
Panašias reikšmes žr. čia Bajoriškė – nedidelė upė Kauno rajone, Nevėžio dešinysis intakas. Įteka Nevėžio kraštovaizdžio draustinyje jo dešiniajame krante 6,8 km atstumu nuo žiočių. Priklauso Nemuno mažųjų intakų (su Nemunu) baseinui. Prasideda Lomankos miško apylinkėse (Raudondvario sen.). Šalia kelio  1922  Raudondvaris–Naujieji Bernatoniai–Žemaitkiemis  upelis užtvenktas, telkšo du nedideli tvenkiniai. Prie Bajoriškės įsikūrusios gyvenvietės: Bernatoniai. Upėvardis kildinamas nuo asmenvardžio Bajoras (arba luomo bajoras).